CELEX: 32005R1531
Language: el
Date: 2005-09-21 00:00:00
Title: Κανονισμός (ΕΚ) αριθ. 1531/2005 της Επιτροπής, της 21ης Σεπτεμβρίου 2005, σχετικά με τον καθορισμό, για την περίοδο εμπορίας 2005/06, της εκτιμώμενης παραγωγής μη εκκοκκισμένου βαμβακιού καθώς και της προκύπτουσας από αυτήν προσωρινής μείωσης της τιμής στόχου

22.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 246/11
            
         
      ΚΑΝΟΝΙΣΜΌΣ (ΕΚ) αριθ. 1531/2005 ΤΗΣ ΕΠΙΤΡΟΠΉΣ
   
   της 21ης Σεπτεμβρίου 2005
   σχετικά με τον καθορισμό, για την περίοδο εμπορίας 2005/06, της εκτιμώμενης παραγωγής μη εκκοκκισμένου βαμβακιού καθώς και της προκύπτουσας από αυτήν προσωρινής μείωσης της τιμής στόχου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την πράξη προσχώρησης της Ελλάδας, και ιδίως το πρωτόκολλο αριθ. 4 όσον αφορά το βαμβάκι (1),
   τον κανονισμό (ΕΚ) αριθ. 1051/2001 του Συμβουλίου, της 22ας Μαΐου 2001, για την ενίσχυση της βαμβακοπαραγωγής (2), και ιδίως το άρθρο 19 παράγραφος 2 πρώτο εδάφιο,
   Εκτιμώντας τα ακόλουθα:
   
               (1)
            
            
               Το άρθρο 16 παράγραφος 1 του κανονισμού (ΕΚ) αριθ. 1591/2001 της Επιτροπής, της 2ας Αυγούστου 2001, περί λεπτομερειών εφαρμογής του καθεστώτος ενίσχυσης για το βαμβάκι (3), προβλέπει ότι η εκτιμώμενη παραγωγή του μη εκκοκκισμένου βαμβακιού που μνημονεύεται στο άρθρο 14 παράγραφος 3 πρώτο εδάφιο του κανονισμού (ΕΚ) αριθ. 1051/2001 καθώς και η προσωρινή μείωση της τιμής στόχου που προκύπτει από αυτή, πρέπει να καθορίζονται πριν από τις 10 Σεπτεμβρίου της οικείας περιόδου εμπορίας.
            
         
               (2)
            
            
               Το άρθρο 19 παράγραφος 2 του κανονισμού (ΕΚ) αριθ. 1051/2001 προβλέπει ότι η εκτιμώμενη παραγωγή πρέπει να καθορίζεται λαμβάνοντας υπόψη τις προβλέψεις της συγκομιδής.
            
         
               (3)
            
            
               Δυνάμει του άρθρου 14 παράγραφος 3 πρώτο εδάφιο του κανονισμού (ΕΚ) αριθ. 1051/2001, η προσωρινή μείωση της τιμής στόχου υπολογίζεται σύμφωνα με τις διατάξεις που προβλέπονται στο άρθρο 7 του εν λόγω κανονισμού, αντικαθιστώντας εντούτοις την πραγματική παραγωγή με την εκτιμώμενη παραγωγή προσαυξημένη κατά 15 %.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης φυσικών ινών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για την περίοδο εμπορίας 2005/06, η εκτιμώμενη παραγωγή του μη εκκοκκισμένου βαμβακιού καθορίζεται ως εξής:
   
               —
            
            
               1 050 000
            
            
               τόνοι για την Ελλάδα,
            
         
               —
            
            
               315 423
            
            
               τόνοι για την Ισπανία,
            
         
               —
            
            
               611
            
            
               τόνοι για την Πορτογαλία.
            
         2.   Για την περίοδο εμπορίας 2005/06, η προσωρινή μείωση της τιμής στόχου καθορίζεται σε:
   
               —
            
            
               34,654
            
            
               ευρώ/100 χλγρ. για την Ελλάδα,
            
         
               —
            
            
               25,299
            
            
               ευρώ/100 χλγρ. για την Ισπανία,
            
         
               —
            
            
               0
            
            
               ευρώ/100 χλγρ. για την Πορτογαλία.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Σεπτεμβρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  Πρωτόκολλο όπως τροποποιήθηκε τελευταία από τον κανονισμό (ΕΚ) αριθ. 1050/2001 του Συμβουλίου (ΕΕ L 148 της 1.6.2001, σ. 1).
   
      (2)  ΕΕ L 148 της 1.6.2001, σ. 3.
   
      (3)  ΕΕ L 210 της 3.8.2001, σ. 10· κανονισμός όπως τροποποιήθηκε από τον κανονισμό (ΕΚ) αριθ. 1486/2002 (ΕΕ L 223 της 20.8.2002, σ. 3).